KUIDAS KURSUSEL OSALEDA?Õmblemine algajatele – täispakettOverlok algajateleNaiste baaslõike kohandamine ja modelleerimineLaste t-särgi õmblemine + lõiked
#000000
HomeBlogiKonstrueerimineTüdrukute traksiseelik – kuidas lõiketa õmmelda?
#000001
Tüdrukute traksiseelik – kuidas lõiketa õmmelda?
#000002
Suvel kirjutas mulle armas Kai ja ütles, et tema vanaemal on igasugu õmbluskraami, mida ta sooviks kellelegi ära anda. Vahel minu käest ikka uuritakse, kas seda või teist soovin. Vahel satub minu kätte seekäigus ka asju, millega ma midagi ise teha ei oska ning jagan neid edasi (aitäh võrgustik).
#000004
Igatahes, selles saladuslikus kohvris oli ka seesama pruun nõukavelvet, mis imekombel mulle kohe meeldis. Kohe tuli ka mõte, et selleks peaks vana hea traksiseeliku tegema. Kuna aga tegemisi on palju, siis lükkus see muudkui edasi. Siis aga jäi mulle Instagramis silma, et otsitakse lõiget, kuidas seda õmmelda. Mina aga teadsin, et erilist lõiget selle traksiseeliku õmblemiseks tarvis ei ole ja võtsin blogipostituse plaani.
#000005
Nimelt koosneb see seelik eranditult ristkülikutest.
#000006
Minu seelik on kleenule 98 suuruse kandjale ja jagan ka enda seelikudetailide mõõte (enda seelikule vajalikud mõõdud saad enda modelli/kliendi pealt või tema riietelt). Samuti võid kasutada minu koostatud lastemõõtude tabelit SIIN.
#000007
Seeliku pikkuseks koos värvliga sai 25cm (lühem seelik). Seelikudetaili laius oli 92cm. Kui laia Sina soovid sõltub sellest, kui sügavaid ja kui palju volte soovid. Seda on lihtsam kindlaks teha kas konkreetset kangast voltides või siis paberi abil (kui kangast veel käepärast ei ole). Vööümbermõõtule arvesta juurde voltide jagu lisa.
#000008
Värvli (joonisel vöö) valmislaiuse tegin 3cm.
#000009
Esidetaili valmismõõdud on 16cm lai ja 13cm kõrge. Seda on hea mõõta kas lapse või tema särgi pealt.
#000010
Traksid lõikasin 42cm pikad ning valmislaius 3cm.
#000011
Velvet on ka suunaga kangas ehk kõik detailid tuleb lõigata samas suunas. Seepärast tegin kangale ja detailidele nooled peale, et ikka kõik õigesti saaks.
Samuti ei tohi velveti nö karva lamandada ning seetõttu triikisin/õrnalt pressisin seda järgi jäänud velvetitükkide peal ning trakse velveti vahel.
#000012
Seelikudetaili mõõt 25x92cm (üleval 1cm ÕV; all 2cm ÕV, külgedel 2cm ÕV)
Värvli mõõdud 54x5cm – 2tk
Trakside mõõdud 42x5cm – 2tk
#000013
Lisaks lõikasin puuvillasest kangast esidetailile nö voodri ning kuna mul sobivat värvi niite ei olnud otsustasin äärestamise asemel lõikeservad kantida. Seepärast lõikasin puuvillasest kangast ka 3,5cm laiad kandiribad.
#000014
Seelikudetailile märkisin keskkoha (vasak küljejoon) ning selja- ja esikeskjoonemärgid. Õmbluse jätsin paremale küljele.
#000015
Esmalt õmblesin valmis esidetaili. Ülemise serva õmblusvaru tugevdasin liimiriidega. Õmblesin detailile voodri, triikisin. Seejärel detaili küljed ning keerasin detaili parema poole välja.
#000016
Järgmiseks õmblesin traksid – üks ots puhtaks ning keerasin parema poole välja. Pressisin järgi jäänud velvetkanga vahel.
#000017
Värvlile märkisin samuti kriidiga küljejoone ning esi- ja seljakeskjooned. Seejärel sain abiõmblusega ühendada värvlile nii esidetaili kui traksid. Kehapoole jääva värvlidetaili tugevdasin liimiriidega ning kantisin värvli allääre (võid ka äärestada). Õmblesin värvlidetailid omavahel kokku ning õmblesin õmblusvarud maha.
#000018
Nüüd läheb lõbusaks. Saab voltima hakata. Mul oli visioon, et esikeskjoonele soovin vastandvolti ning alustasingi sealt. Mulle meeldib voltides detaili ka natuke vormida ning vööjoont kumerdada. Seeläbi hakkavad voldid rohkem lahti hoidma ning seelikul on rohkem vormi. Kui lihtsalt voltida ning seeliku ülemine äär jääb sirge, siis hoiavad ka voldid pigem kinni (oleneb nii kangast kui kehakujust).
#000019
Kui voldid paigas ning seeliku ja värvli mõõdud klapivad, õmble voldid abiõmblusega kinni ehk fikseeri. Abiõmblus jääb õmblusvaru sisse.
#000020
Kui soovid seeliku allääre kantida, siis on mõistlik seda teha enne küljeõmbluse õmblemist. Kui soovid allääre äärestada tee seda pärast ringselt.
#000021
Arvesta ka, et küljeõmblusesse tuleb kinnis. Esidetailipoolt murdsin küljeõmbluseõmblusvaru tagasi (vt fotot). Seljadetailil uletub värvel detaili lõpuni (tekib ülekäik).
#000022
Õmblesin küljeõmbluse ja moodustus kinnise asukoht.
#000023
Kuna mul ei olnud sobivat värvi niiti, siis kinnitasin värvli seestpoolt aedpistega (õmblusjoonelt).
#000024
Lisaks sobivat värvi niidile ei olnud mul ka sobivaid nööpe ning seetõttu otsustasin trukkide kasuks. Samuti mõtlesin pikalt kumba pidi traksidega teha. Tehakse nii ja naa – kas eest on puhas ja kinnitused seljal või nii nagu mina tegin. Kinnitused ees ja seljalt värvlisse õmmeldud – siis sain traksidele kerge kalde sisse anda.
#000025
Seejärel tuli klient seelikut üle vaatama ja kuna sõbrapäeva saabudes olid nad lasteaias just südameid teinud, siis ilmselgelt oli puudu üks süda. Selle organiseerisin samast puuvillasest kangast ning tugevdasin liimiriidega (siis ei hakka nii kiirelt hargnema ka).
#000027
Olen vaiksel end uutes õmblusoludes sisse seadmas ning väike modell astus mu ajutisele lauale seelikut demonstreerima.
#000028
Loodan, et said siit mõtteid ja innustust juurde ja ise üks traksiseelik või volditud seelik õmmelda.
#000029
Kui tekkis soov detailsemalt teada, missugust liimiriiet kus kasutada ja kuidas ilusaid nurki saada, kuidas kantida jne, siis kõike seda ja palju asju veel, tutvustan “Õmblemine algajatele” veebikursusel. Kursusega tuleb kaasa ka köidetud konspekt materjalinäidistega, kus saad video kõrvale ka materjale katsuda ning konspekti enda märkmeid teha. Tervet teemaloetelu näed kursuse juurest Curriculumi alt.
#000030
Õmble jõulusokk + tasuta lõige
#000031
Õpetus – keerukleit, see tüdrukute unistus!
#000032
Sinu e-postiaadressi ei avaldata. Nõutavad väljad on tähistatud *-ga
#000034
Naiste baaslõike kohandamine ja modelleerimine
#000036
Viimased postitusedÕmble jõulusokk + tasuta lõige08nov.2022Õpetus – keerukleit, see tüdrukute unistus!05apr.2022Kangajääkidest pall + tasuta lõige30märts2022
#000037
I accept the Terms of Service
#000040
Oled sa kasutaja? Logi sisse nüüd
#000041